C 63/36
SK
Úradný vestník Európskej únie
20.2.2023
Rozsudok Všeobecného súdu zo 14. decembra 2022 – Green Power Technologies/Komisia (Vec T-753/20) (1) („Arbitrážna doložka – Siedmy rámcový program v oblasti výskumu, technického rozvoja a demonštračných činností (2007 – 2013) – Zmluva o grante – Oprávnené náklady – Správa OLAF-u, ktorá konštatovala neoprávnenosť niektorých vynaložených výdavkov – Vrátenie vyplatených súm – Dôkazné bremeno – Nariadenie (EÚ, Euratom) č. 883/2013 – Povinnosť odôvodnenia – Bezdôvodné obohatenie – Žaloba o neplatnosť – Správa OLAF-u – Akt, ktorý nie je možné napadnúť žalobou – Neprípustnosť“) (2023/C 63/44) Jazyk konania: španielčina Účastníci konania Žalobkyňa: Green Power Technologies, SL (Bollullos de la Mitación, Španielsko) (v zastúpení: A. León González a A.
Martínez Solís, advokáti) Žalovaná: Európska komisia (v zastúpení: B. Araujo Arce a J.
Estrada de Solà, splnomocnení zástupcovia) Vedľajší účastník, ktorý v konaní podporuje žalovanú: Španielske kráľovstvo (v zastúpení: L.
Aguilera Ruiz a Á.
Ballesteros Panizo, splnomocnení zástupcovia) Predmet veci Žalobkyňa sa svojou žalobou domáha po prvé na základe článku 263 ZFEÚ zrušenia správy Európskeho úradu pre boj proti podvodom (OLAF) z 9. júla 2018 s referenčným číslom B.4 (2017) 4393 a po druhé na základe článku 272 ZFEÚ určenia, v prvom rade, že sumy vyplatené Európskou komisiou v zmysle plnenia zmluvy o grante č. 2567509 uzavretej v rámci Siedmeho rámcového programu pre výskum, technický rozvoj a demonštračné činnosti (2007 – 2013) s cieľom financovať niekoľko príslušných projektov, medzi ktoré patril najmä projekt Powair, týkajúci sa vývoja „zinkovo-vzdušných batérií pre elektrickú distribučnú sieť“, teda sumy, ktorých vrátenie sa požaduje vydaním oznámenia o dlhu č. 3242010798, zodpovedali oprávneným nákladom, a v druhom rade, že sumy, ktoré Komisia požadovala vydaním oznámenia o dlhu č. 3242010800, týkajúce sa zmluvných pokút, nebolo možné vymáhať Výrok rozsudku 1.
Žaloba sa zamieta. 2.
Green Power Technologies, SL znáša svoje vlastné trovy konania a je povinná nahradiť trovy konania, ktoré vznikli Európskej komisii. 3.
Španielske kráľovstvo znáša svoje vlastné trovy konania.
(1)
Ú. v.
EÚ C 53, 15.2.2021.
Rozsudok Všeobecného súdu zo 14. decembra 2022 – PKK/Rada (Vec T-182/21) (1) („Spoločná zahraničná a bezpečnostná politika – Obmedzujúce opatrenia prijaté voči PKK v rámci boja proti terorizmu – Zmrazenie finančných prostriedkov – Spoločná pozícia 2001/931/SZBP – Nariadenie (ES) č. 2580/2001 – Uplatniteľnosť na situácie ozbrojeného konfliktu – Teroristická skupina – Skutkový základ rozhodnutí o zmrazení finančných prostriedkov – Rozhodnutie prijaté príslušným orgánom – Orgán tretieho štátu – Preskúmanie – Povinnosť odôvodnenia – Proporcionalita – Právo na obranu – Právo na účinnú súdnu ochranu“) (2023/C 63/45) Jazyk konania: angličtina Účastníci konania Žalobkyňa: Kurdistan Workers’ Party (PKK) (v zastúpení A. van Eik a T. Buruma, advokátky)